Oziq-ovqat mahsulotlari importida yuqori ulushga ega bo‘lgan davlatlar ma’lum bo‘ldi. Davlat statistika qo‘mitasi tegishli ma’lumot bilan chiqdi. Foto: Kun.uz Qo‘mita xabariga ko‘ra, 2022 yilning yanvar-aprel oylarida O‘zbekistonga 102 ta mamlakatdan oziq-ovqat mahsulotlari importi amalga oshirilgan. Qayd etilishicha, bu ko‘rsatkich 2021 yilda 94 tani tashkil etgan. Davlat statistika qo‘mitasi ma’lumotlariga ko‘ra, 2022 yilning yanvar-aprel oylarida oziq-ovqat mahsulotlari importida yuqori ulushga ega bo‘lgan davlatlar: Qozog‘iston – 38,2 foiz;   Rossiya – 25,2 foiz;   Braziliya – 11,3 foiz;   Belarus – 4,4 foiz;   Pokiston – 3,5 foiz;   boshqa davlatlar – 17,4 foiz. Bundan oldin oziq-ovqat importi hajmining o‘sishiga ta’sir ko‘rsatgan omillar ma’lum qilingandi.